Frederikshavn skulle efter AaBs sejr over Esbjerg have mindst to point mod SønderjyskE. Den ordinære kamp sluttede 2-2. Dermed var det ene point sikret. Den forlængede spilletid gav ingen afgørelse, og mens spillere og tilskuere i Esbjerg holdt vejret, så begyndte straffeslagskonkurrencen i Frederikshavn med to hold, som skiftedes til at brænde. Frederikshavn fik scoret en gang. SønderjyskE brændte alle deres forsøg. Frederikshavn sikrede sig dermed sejren på 3-2 og de nødvendige to point. Vendelboerne skal nu højst overraskende spille kvartfinale på tirsdag, mens Esbjerg kan skøjte på sommerferie. Dermed er sæsonen reddet for Frederikshavn efter et par turbolente måneder.
Frederikshavn White Hawks sikrede sig den ottende og sidsteplads i slutspillet efter en drama af rang i Frederikshavn.